
Den un habri y cera di wowo, COVID-19 a 
cambia nos bida. Di un dia pa otro tur 
cos a bira diferente. Grandi y chikito 
diripiente a wordo confronta cu 
diferente cambio cu ta trece 
insiguridad y confusion. 


Pa nos muchanan por compronde kico 
ta pasando, dicon cosnan a cambia y 
dicon nos mester haci cosnan na un 
manera diferente, Edselyn Figaroa a bin 
cu un bunita ¡iniciativa di e buki 
informativo titula *Di un dia pa otro tur 
cos ta diferente.” 





E bukiakita un excelente instrumento pa mayornan por splica nan 
yviunan tocante e virus Corona. E buki tambe ta contene tipnan 
valioso con mayornan por duna nan yiunan sosten emocional 
durante di e periodo di COVID-19, pa asina e muchanan por sinti 
nan mes mas sigur. 


Den cada crisis tin oportunidad. Ban uza e temporada di COVID-19 
pa comparti mas tempo cu nos yiunan y dedica mas tempo na nos 
famia. Pa ora nos wak bek riba e temporada di COVID-19 nos realisa 
cu nos a siña mas dinos yiunan y dinos mes. 

Un danki di curason na Edselyn Figaroa pa e bunita iniciativa y na 
tur hende cu a contribui cu e buki informativo aki den nos dushi 
idioma Papiamento. 


Cu hopiaprecio, 


Minister di Finansa, Asuntonan Economico y Cultura 

Tabata luna di maart 2020 y tur scol na Aruba tabata 
preparando pa celebra nos Dia Nacional. 


Den klas tur mucha tabata pinta masha bunita mes. Pero den 
esey juffrouw a para e les pa duna un noticia. 

Muchanan, tur scol ta bay cera nan porta. 
Tur mucha desde mañan mester keda cas. 
Pa un momento e muchanan tabata feliz. 


E aña aki scol ta cera un poco mas tempran. 

Den auto Nya tabata scucha su mayornan ta papia. Nan tabata 
papia di un virus cu no tabata tin pia pa cana. Nya no tabata 
compronde kico tabata pasando y el a puntra su tata: 


“Pero Papi, kico ta un virus?” 


Papi a splica Nya cu un virus ta manera un bichi cu ta asina 
chikito cu nos wowonan no por mir'e. Pero si e bichi aki drenta 
den nos curpa e por haci nos malo. 





E virus su nomber ta Covid-149 miho conoci como e virus Corono. 
Y te con leu cu nos sa e ta un virus cu a nace na China. Door cu 
e virus Corona no por cana, e ta transporta su mes di hende pa 


hende pa e por biaha. 


Asina e virus aki a yega mayoria pais rond di mundo. Te cu awo 
nan ta yam'e un pandemia. 

Nya a keda pensa pa un rato pero di biaha el a bolbe puntra: 
“Papi kico ta un pandemia?” Nya su tata a haya esaki un bon 
pregunta y a splic'e. “Pandemia ta ora cu un enfermedad nobo 
plama su mes hopi lihe rond di mundo y ora hopi hende rond di 
mundo bira malo na e mesun momento door di e mesun virus. 
Esaki ta pasando actualmente. 


Te hasta no tin suficiente hospital pa atende cu tur e hendenan 
pareu. P'esey gobierno ta pidi nos pa keda paden mientras cu ta 
buscando un cura pa e virus aki. 















NT) 
A 


.! As 
A 
CN 





Poco poco Nya a cuminsa compronde kico tabata pasando. Di un 


dia pa otro tur cos ta diferente y un virus a pone henter mundo 
para keto. Mayoria negoshi a cera nan portanan. 


Pero riba caminda pa cas mami a pasa supermercado prome. Te 
ainda e supermercadonan si a keda habri. Pero e biaha aki Nya 
no tabata mag di baha. E mester a keda sinta den auto cu su 
tata. 











Ora nan a yega cas Nya a bisa su tata cu e tin miedo. Su tata a 
pone riba su lomba y a biste cu tur mucha y hasta hende grandi 
por yega na sinti miedo. 


Di biaha e tata a puntra Nya kico ta loke ta dun'e miedo. Nya a 
conta su tata cu e tin miedo cu e virus Corona por yega na nan 
cas tambe y haci nan daño. 


Di biaha e tata di Nya a sigura Nya pa e keda trankil, pasobra 
tin hopií manera cu nan por proteha nan mes contra e virus 
Corona. 








Nya a puntra su tata kico asina nan por haci pa proteha nan 
mes y e tata a bis'e: “Prome cos cu nos tin cu haci ta keda cas 
mas hopi cu ta posibel. Pa un tempo nos no mag di sali keiro. 
Tampoco bishita otro cas, ni bishita wela cu welo. Nos mag di sali 
solamente si ta pa un necesidad entre otro: bay supermercado, 
bishita un dokter, bay botica of pone gasolin den auto. 


Net na e momento ey nan bisiñanan a yega cas. Nya a core bay 
pa saluda nan, pero e bisiñanan a bisa Nya pa no yega cerca di 
nan. 

“Pa un tempo nos mester cuminda otro for di leu Nya. Nos no 
por brasa otro ni duna otro man.” 

Nya a compronde esaki tambe y cu yen di smaak e tabata saluda 
su bisiñanan for di leu. 














E momento a wordo kibra ora cu Nya su mama a yega y a bisa 
su famia pa nan bay paden. “Nya e cuminda di atardi ta cla y 
nos mester bay laba nos mannan prome cu nos sinta na mesa.” 


FREGA DEN BO PARTI PATRAS 


USA HABON PLANT"! MAN — DI NOS MANNAN 








ENTRE FREGA 
NOS DEDENAN FREGA DUIM BO HUNANAN 

FREGA LABA SECA 
BO POLSNAN BO MANNAN BO MANNAN 





Ora cu nan a caba di laba man Nya su mama a cuminsa saca 


cuminda pa asina nan come hunto. Den esey e tata di Nya a 
nister den su mannan. 


Di biaha e mama a recorda e tata cu esey no por mas. Ta hopi 
importante pa ora cu nos nister awo pa nos nister den nos 
elleboog of den un papel. 


Pasobra ora un hende nister e por saca drupnan cu por contene 
e virus Corona y si nos nister den nos man anto bira duna un 
otro hende un man, nos por yuda e virus Corona pa transporta 
su mes pa e otro persona. Nya ta hayando hopi informacion y 
poco poco e ta comprende y ta purba corda tur cos. 


Ora nan tabata comiendo na mesa, Nya a puntra su mama: 
“Mami awo kico ta pasa cu un persona cu haya e virus Corona?” 


E mama a cuminsa splica Nya cu no ta tur hende cu tin griep tin 
e virus, sino gobierno tin un departamento special cu ta test 
esun cu nan ta sospecha cu por tin e virus Corona. Anto si e test 
aki sali positivo, e ora tin cu isola e pashent ey mesora. 


Esaki kiermen cu e pashent aki no por tin contacto fisico cu niun 
otro hende mas te ora cu e bira ful bon. 

E dianan a keda pasa bay y casi tur dia tabata bin caso nobo di 


Corona virus acerca. E virus a plama riba henter nos isla. 


Tur anochi gobierno ta tene su rueda di prensa caminda nos 
minister president y diferente profesional ta papia cu e pueblo 
pidiendo un y tur pa keda paden. 


Despues di 10or di anochi tin toque de queda. Esaki ta nifica cu 
niun hende mag di ta riba cayo. 


Nya si no tabata tin problema pa keda cas. E tabata probecha di 
cada minuut extra cu e tabata por a pasa cu su mayornan. 


“Mami den tempo di insiguridad ta bon pa mantene un rutina 
fino,” Nya a bisa su mama. E mama asombra a puntra Nya: 
“Ta unda bo a tende esey mi yiu?” 


E ora ey Nya a conta su mama cu na scol su juffrouw a bis'e esey. 
E mama feliz pa cuanto cos Nya ya tabata sa a sinta hunto cu 
Nya pa nan traha e schedule di siman pa Nya, pasina Nya no 
perde su rutina. 














SKEIRO DIENTE 
WAK TV 
HACI TAREA DI SCOL 

Hunto nan tabata ruim op cas pasobra e virus Corona no ta 


gusta un cas limpi. 


Sin lubida cu cada rato nan tabata laba nan mannan y nan 
tabata purba mishi lo menos posibel cu nan wowo, boca y 
nanishi. 


Nya tabata pasa masha dushi mes cu su mayornan. Tambe Nya 
tabata haci su tareanan di scol y den su tempo liber e tabata 
canta, hunga wega, pinta of wak television. 





E virus Corona no solamente a causa daño rond di mundo. Pero 


el a trece cos positivo tambe cu ne. Entre otro awo mundo a cera 
conoci cu e berdadero heroenan. Nos polisnan cu ora nos ta safe 
paden di cas, ta sali bay traha pa proteha nos. Nos cuerpo di 
Bombero cu mester sali pa paga candela. Nos dokternan, 
paramedico y enfermero of enfermera cu ta cuida nos 
pashentnan y cu ta lucha pa domina e virus Corona. 


Manera ta yama nan: “Nos frontliners, cu ta e personanan 
prome yama pa duna cualkier asistencia. Un danki di curason. 
Boso ta heroenan di berdad. 


Otro cos positivo cu e virus Corona a trece cu ne ta cu nos 
muchanan a haya e chens pa pasa mas tempo cu nan mayornan 
y nan mayornan awo tin mas balor pa nos maestronan di scol. 


Solamente e mayornan cu ta un frontliner mester bay traha. 
Tur otro mayor por keda cas y pasa tempo cu nan yiunan. 





Na television tambe nos por mira mas cos positivo. Entre otro 
con e hendenan rond di mundo a cuminsa yuda otro mas. 


Dia pa dia nos mundo a cuminsa bira un miho luga. Esun cu tin 
mas cuminda a cuminsa comparti cu su bisiña. 


Nos mundo a cuminsa bira mas consciente cu placa no ta tur cos 


sinos no tin un bon salud. 





Manera cu nos heroenan logra vence e virus Corona y cu nos por 
sali pafo atrobe, nos lo respira aire puro despues di hopi tempo. 


Pasobra otro cos positivo cu a pasa ta cu nos tera a haya chens 
pa recupera di tanto polucion cu nos tabata causa. 





Corda nos tur hiba loke e cuarentena aki a siña nos. 
Ban ta un miho persona pa nos medio ambiente 
y nos animalnan. 

Ora cu porfin nos por brasa y sunchi otro atrobe, laga e 
brasanan y sunchinan aki ta sincero y ban sigui trata nos 
prohimo cu amor. 

Y Dene temponan di crisis ta hopi importante pa bo duna bo yiu of cualkier 








menor di edad cu ta bou di bo encargo un sensacion di siguridad “safety”. 


Un mucha kisas no ta comprende tur locual ta pasando rond di dje pero si 
ta sinti y por hasta tuma over emocion cu tin cerca esnan den su ambiente. 


Pa duna sosten na mayor y cuidado di mucha menor di edad, a dicidi di bin 
cu e proyecto aki na unda den forma di un storia ta conta di Covid 19, su 
efectonan y e formanan con pa anda cu esaki. 


Prome cu presenta e storia ta resumi algun punto pa tene cuenta cu nan 
den un temporada di crisis y ora di papia cu un menor di edad tocante Covid 19. 


DISFRUTA Di E <TORÍA Y CUIDA CURPA: 


Den e temponan di crisis aki cu ta trece hopi sentimento di insiguridad y 
impotencia, ta importante pa pone atencion na nos bida diario riba 
e siguiente puntonan: 





-Structura y sentido di autonomia ta un necesidad basico hopi 
importante pa cualkier ser humano y ainda mas den tempo di crisis; 











-Structura ta trece pronosticacion y ta duna sentido di confiansa; 
a pesar cu no tin scol y ta traha na cas ta mantene un rutina na cas 
unda ta haci e actividadnan na un forma consistente; 


Asina un mucha ta sinti su mes sigur y esaki por baha e ansiedad di 
no tin control di e situacion] of di no sa kico ta pasando; 


Promove sentido di autonomia door di duna e yiu oportunidad pa 
scoge actividad cu e kier haci y haci ehercicio pa e sinti forsa di curpa 
y unda e ta sinti cu e por tin control di su curpa; 





van, unda ta stimula e otro banda di celebro cu ta 
encarga cu creatividad y por trece un balans den emocion; 


Promove contacto social entre bo yiu y otro mucha di su edad, via 
plataforma social unda asina por keda den contacto cu otro manteniendo 
distancia; 


Evita di wak noticia cu bo yiu chikito. No ta recomendabel pa wak 
noticia cu mucha di edad di scol preparatorio of mas chikito. Mester 
splica mucha kico ta bisa y evita cu nan ta presencia momento di 
hopi conmocion na TV; 


Sea un ehempel pa bo yiu, practica habilidad pa relaha y keda den 
presente door di haci ehercicio di halamento di rosea, yoga of 

